**Opstil hypoteser**

Opstil tre hypoteser, der kan forklare nogle af de sammenhænge mellem husstandsindkomst, uddannelse, partivalg og holdning til kontanthjælp (beløbet til den enkelte), som kommer til udtryk i tabel 1.

Hver hypotese skal understøttes af en faglig begrundelse.

**Tabel 1**. Husstandsindkomst, uddannelse, partivalg og holdning til kontanthjælp (beløbet til den enkelte). Procent.

|  |  |  |  |  |  |
| --- | --- | --- | --- | --- | --- |
|  | For mange penge | Passende | For få penge | Ved ikke | Total |
| Husstandsindkomst (brutto) | | | | | |
| Mindre end 100.000 kr. | 17,9 | 32,1 | 35,7 | 14,3 | 100 |
| 100.000 til 199.999 kr. | 13,1 | 41,7 | 32,1 | 13,1 | 100 |
| 200.000 til 299.999 kr. | 10,4 | 44,4 | 34,1 | 11,1 | 100 |
| 300.000 til 399.999 kr. | 22,8 | 40,9 | 23,6 | 12,6 | 100 |
| 400.000 til 499.999 kr. | 22,5 | 48,6 | 16,2 | 12,6 | 100 |
| 500.000 til 599.999 kr. | 20,4 | 45,9 | 20,4 | 13,3 | 100 |
| 600.000 til 699.999 kr. | 24,6 | 41,5 | 23,1 | 10,8 | 100 |
| 700.000 til 799.999 kr. | 30,5 | 45,8 | 18,6 | 5,1 | 100 |
| 800.000 til 899.999 kr. | 18 | 50 | 16 | 16 | 100 |
| 900.000 til 999.999 kr. | 32,4 | 41,2 | 23,5 | 2,9 | 100 |
| 1.000.000 kr. eller mere | 38,1 | 38,1 | 16,7 | 7,1 | 100 |
| Uddannelse | | | | | |
| Grund-/folkeskole | 19,4 | 32,8 | 32,3 | 15,4 | 100 |
| Almengymnasial uddannelse | 22,2 | 45,9 | 20 | 11,9 | 100 |
| Erhvervsfaglig uddannelse | 20,1 | 41,5 | 23,7 | 14,7 | 100 |
| Kort videregående uddannelse under 3 år | 29,9 | 36,4 | 16,9 | 16,9 | 100 |
| Mellemlang videregående uddannelse 3-4 år | 15,9 | 47,2 | 20,1 | 16,8 | 100 |
| Lang videregående uddannelse 5 år eller mere, Forskeruddannelse (f.eks. PHD) | 26,7 | 43,5 | 19,1 | 10,7 | 100 |
| Partivalg ved folketingsvalget 2022 | | | | | |
| A. Socialdemokratiet | 11,8 | 45,1 | 27,4 | 15,6 | 100 |
| B. Radikale Venstre | 9,1 | 59,1 | 27,3 | 4,5 | 100 |
| C. Det Konservative Folkeparti | 45,8 | 35,6 | 8,5 | 10,2 | 100 |
| F. SF - Socialistisk Folkeparti | 7,6 | 48,9 | 31,5 | 12 | 100 |
| I. Liberal Alliance | 46 | 36 | 6 | 12 | 100 |
| O. Dansk Folkeparti | 23,7 | 39,5 | 21,1 | 15,8 | 100 |
| V. Venstre, Danmarks Liberale Parti | 30,3 | 43,4 | 11,1 | 15,2 | 100 |
| Ø. Enhedslisten - De Rød-Grønne | 8 | 28 | 46 | 18 | 100 |
| Å. Alternativet | 4,3 | 34,8 | 47,8 | 13 | 100 |
| D. Nye Borgerlige | 33,3 | 41,3 | 17,5 | 7,9 | 100 |
| M. Moderaterne | 34,7 | 46,9 | 10,2 | 8,2 | 100 |
| Æ. Danmarksdemokraterne | 23 | 48,3 | 16,1 | 12,6 | 100 |

*Kilde: Surveybanken 2023*

|  |
| --- |
| **Opstil hypoteser**  I denne opgavetype skal du opstille tre hypoteser, der kan forklare sammenhænge mellem forskellige variable (fx partivalg og holdning til klimaafgifter på flyrejser); altså forklarende hypoteser. I en forklarende hypotese bruger man sin faglige viden til at begrunde og forklare et fænomen. En hypotese er en påstand, som du ikke med sikkerhed ved om er rigtig, men du skal bruge din faglige viden og nedslag i tabelmateriale (empirisk dokumentation) til at argumentere for, at hypotesen sandsynligvis er rigtig.  Omfang: Ca. 350 ord.  Hvordan besvares opgaveformuleringen?  - En forklarende hypotese indeholder en **observation** fra bilagsmaterialet og en **begrundelse** for denne observation.  - Hypotesen skrives i **én sætning**, hvor den **observerede sammenhæng** beskrives først med nedslag i bilaget (nævn evt. i parentes tal) og **begrundelsen** herfor efterfølger med ord som **’fordi’/’på grund af’/’da’** – se eksempel:  *Størstedelen af Liberal Alliances vælgere (84,1 %) mener, at en borgerlig regering er bedst til at løse landets økonomiske problemer,* ***fordi*** *mange af vælgerne er selvstændige eller privatansatte, der mener, at et frit marked uden for meget statslig indblanding er bedst til at skabe økonomisk vækst.*  - Når du har skrevet den forklarende hypotese, så skal du bagefter give en særskilt faglig begrundelse, som uddyber den forklarende del af hypotesen. Den faglige begrundelse består af både empirisk dokumentation for sammenhængen ved konkret nedslag i tabelmateriale (kan også fremgå af selve hypotesen) samt en uddybende forklaring på sammenhængen ved brug af konkret samfundsfaglig viden og faglige begreber (i eksemplet ovenfor kunne du bruge viden om ideologier, vælgeradfærd, fordelings- og værdipolitik) –se eksempel:  *Faglig begrundelse: Liberal Alliance bygger på liberalisme, hvor individets frihed og markedsmekanismen …*  - Dine tre hypoteser og faglige begrundelser skal være forskellige. Vær derfor opmærksom på, at det er forskellige sammenhænge, som du opstiller hypoteser om og brug gerne forskellige faglige begreber/teori/viden.  **Tjekliste**:  - Du har skrevet tre hypoteser med faglige begrundelser  - Hver hypotese består af en iagttagelse, et *fordi* (eller lignende) og en kort forklaring på iagttagelsen  - Hypotesen og den faglige begrundelse er tydeligt opdelt (du kan fx skrive hypotese med fed, efterfulgt af linjeskift og derefter den faglige begrundelse)  - Der indgår observationer fra tabellen/nedslag i tabellen i hypotesen eller i den faglige begrundelse  - Der indgår teori og fagbegreber i din faglige begrundelse  - Dine tre hypoteser og begrundelser adskiller sig fra hinanden, og du bruger (så vidt muligt) forskellig teori  - Du har lavet beregninger, hvis din tabel består af absolutte tal (dvs. ikke procenttal)  - Din besvarelse holder sig nogenlunde inden for 350 ord |